##### HORTOBÁGY KÖZSÉG 2.sz. napirend

**POLGÁRMESTERÉTŐL**

**E L Ő T E R J E S Z T É S**

(a Képviselő-testület 2020. február 11-i ülésére)

**Tárgy:** A helyi közművelődési feladatok ellátásáról szóló 4/2019. (II. 18.) önkormányzati rendelet módosítása

**Tisztelt Képviselő-testület!**

Hortobágy Község Önkormányzatának Képviselő-testülete 4/2020. (I. 28.) Hö. határozatában döntött arról, hogy a Hortobágyi-Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaságot (székhely: 4071 Hortobágy, Czinege J. u. 1., cégjegyzékszám: Cg.09-09-021796 adószám: 23522130-2-09) 2020. március 1. napjától kezdődően megbízza a kulturális szolgáltatás, különösen a nyilvános könyvtári ellátás biztosítása, a kulturális örökség helyi védelme; a helyi közművelődési tevékenység támogatása feladattal (Mötv. 13,. § (1) bekezdés 7. pont), melyre vonatkozóan közművelődési megállapodást kíván kötni.

A helyi közművelődési feladatok ellátásáról szóló rendeletben szükséges a fenti döntésnek megfelelően rendelkezni arról, hogy ezen közfeladatot az önkormányzat a Hortobágyi-Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társasággal, mint az önkormányzat 100%-os tulajdonában álló gazdasági társaság útján kívánja ellátni. Erre irányul a rendelet módosítása.

Kérem a Tisztelt Képviselő-testületet, hogy a mellékelt rendelet-tervezetet megtárgyalni és elfogadni szíveskedjen!

Hortobágy, 2020. február 6.

 **Jakab Ádám András**

 **polgármester**

Az előterjesztést törvényességi szempontból ellenőrizte:

**Dr. Ácsné Dr. Berke Gabriella**

 **kirendeltség-vezető**

 **"tervezet"**

**Hortobágy Község Önkormányzat Képviselő-testületének**

**../2020.(….) önkormányzati rendelete**

**a helyi közművelődési feladatok ellátásáról**

**szóló**

 **4/2019. (II. 18.) önkormányzati rendelet módosításáról**

Hortobágy Község Önkormányzat Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

**1. §**

1. A helyi közművelődési feladatok ellátásáról szóló 4/2019. (II.18.) önkormányzati rendelet (a továbbiakban: R.) 7. § (2) bekezdése helyébe a következő rendelkezés lép:

„(2) Az önkormányzat a rendeletben meghatározott közművelődési feladatok ellátására vonatkozóan közművelődési megállapodást köthet.”

1. A R. 7. §-a a következő (4) bekezdéssel egészül ki:

"(4) E rendeletben meghatározott közművelődési alapszolgáltatásokat és feladatokat az önkormányzat közművelődési megállapodás alapján a Hortobágyi-Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaság (székhely: 4071 Hortobágy, Czinege J. u. 1.) útján látja el."

**2. §**

E rendelet 2020. március 1-én lép hatályba és hatálybalépését követő napon hatályát veszti.

Hortobágy, 2020. február 11.

 **Jakab Ádám Dr. Hajdu Miklós János**

 **polgármester jegyző**

**Záradék**: A rendelet kihirdetve, a Balmazújvárosi Közös Önkormányzati Hivatal

 Hortobágyi Kirendeltségének hirdetőtábláján kifüggesztve: …... napján.

 **Dr. Hajdu Miklós János**

 **jegyző**

**Előzetes hatásvizsgálat**

**Hortobágy Község Önkormányzat Képviselő-testületének a helyi közművelődési feladatok ellátásáról szóló 4/2019. (II. 18.) önkormányzati rendeletet módosító ../2020.(….) önkormányzati rendeletéhez**

1. **Társadalmi, gazdasági hatások**

A helyi közművelődési feladatokat az önkormányzat a 100%-os tulajdonát képező Hortobágyi Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaság útján kívánja ellátni a hatékony és magasabb színvonalú szolgáltatások biztosítása érdekében.

1. **Gazdasági, költségvetési hatások**

A rendeletben foglaltak végrehajtásának közvetlen gazdasági, költségvetési hatása van, figyelemmel arra,hogy a feladatot érintő finanszírozási összeget az önkormányzat a Hortobágyi Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaságnak, mint a feladat ellátójának adja át.

1. **Környezeti és egészségügyi következmények**

Nincs

 **4. Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatása van, a feladatellátási struktúrát át kell alakítani.

 **5. A jogszabály módosításának szükségessége**

A feladatot ellátó Hortobágyi Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaság ot meg kell nevezni a rendeletben, ellenkező esetben az önkormányzat mulasztásban megnyilvánuló törvénysértést követne el.

 **6. A rendelet megalkotásának elmaradása esetén várható következmények:**

A rendelet megalkotásának elmaradása esetén az önkormányzat mulasztásban megnyilvánuló törvénysértést követne el.

 **7. A jogszabály alkalmazásához szükséges személyi, szervezeti, tárgyi és pénzügyi**

 **feltételek**

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

Hortobágy, 2020. február 6.

 **Jakab Ádám András**

 **polgármester**

**Hortobágy Község Önkormányzata Képviselő-testületének**

**A helyi közművelődési feladatok ellátásáról szóló**

**…./2020. (… . … .)**

**önkormányzati rendeletének**

**INDOKOLÁSA**

Általános indokolás

A rendelet megalkotását a képviselő-testület 4/2020. I.28.) döntése tette szükségessé, miszerint a helyi közművelődési feladatokat a Hortobágyi Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társaság útján kívánja ellátni az önkormányzat.

Részletes indokolása

 1.§

Rögzíti, hogy a feladatok ellátására az önkormányzat közművelődési megállapodást köt a Hortobágyi Délibáb Településüzemeltetési és Rendezvényszervező Szolgáltató Nonprofit Korlátolt Felelősségű Társasággal.

2.§

Rögzíti a rendelet hatálybalépését, záró rendelkezéseit.